U-I-836/21
Datum: 2022-01-04T00:00:00.000+01:00
ecli: ECLI:SI:USRS:2022:U.I.836.21
vrsta: drugi akti
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 04.01.2022
dokument: US33044
akt: Akti, ki so bili podlaga za odmero akontacije dohodnine od pokojnine
resitev: zavrženje
izrek: Pobuda za začetek postopka za oceno ustavnosti aktov, ki so bili podlaga za odmero akontacije dohodnine od pokojnine, se zavrže.
stavek: Pobuda, ki ne vsebuje navedbe členov predpisa, ki se z njo izpodbijajo, in navedbe razlogov neskladnosti z Ustavo ali zakonom, se zavrže kot nepopolna.
odlocitev: sklep
geslo: 1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
podlaga: Člen 25.3, Zakon o Ustavnem sodišču [ZUstS]
vlagatelj: Karel Kozic, Prosenjakovci
datum_vloge: 2021-12-12T23:00:00.000Z
datum_odlocitve: 2022-01-03T23:00:00.000Z

# U-I-836/21-5

4. 1. 2022

## SKLEP

Ustavno sodišče je v postopku za preizkus pobude Karla Kozica, Prosenjakovci, na seji 4. januarja 2022

### **sklenilo:**

**Pobuda za začetek postopka za oceno ustavnosti aktov, ki so bili podlaga za odmero akontacije dohodnine od pokojnine, se zavrže.**

## OBRAZLOŽITEV

Pobudnik vlaga pobudo za začetek postopka za oceno ustavnosti "predpisa - zakona, ki dovoljuje zahtevo plačila akontacije dohodnine od pokojnine iz Avstrije in Slovenije", čeprav naj bi bila njegova pokojnina nižja od minimalne plače in naj bi živel pod pragom revščine.

Zakon o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS) v drugem odstavku 24.b člena določa, kaj mora vsebovati pobuda za začetek postopka za oceno ustavnosti oziroma zakonitosti predpisa. Med drugim je izrecno določeno, da mora pobuda vsebovati navedbo členov predpisa, ki se izpodbijajo, in navedbo razlogov neskladnosti z Ustavo ali zakonom (drugi odstavek 24.b člena v zvezi s prvo in tretjo alinejo prvega odstavka 24.b člena ZUstS). Obravnavana pobuda teh navedb ne vsebuje, zato jo je Ustavno sodišče kot nepopolno zavrglo.

Ustavno sodišče je sprejelo ta sklep na podlagi tretjega odstavka 25. člena ZUstS in prve alineje drugega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Matej Accetto ter sodnici in sodniki dr. Rok Čeferin, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Špelca Mežnar, dr. Marijan Pavčnik, dr. Rok Svetlič, Marko Šorli in dr. Katja Šugman Stubbs. Sklep je sprejelo soglasno.

dr. Matej Accetto

Predsednik